Banco Etcheverría

O Banco Etcheverría foi unha entidade bancaria española fundada por Juan Etcheverry en Betanzos en 1717, sendo até a súa desaparición, en 2014, o banco máis antigo de España.

O 18 de decembro de 2013, o Banco Etcheverría, filial de Banesco, comprou o 88,33 % do capital de NCG Banco ao Fondo de Reestruturación Ordenada Bancaria (FROB) e ao Fondo de Garantía de Depósitos (FGD).Banesco se hace con NCG por 1 003 millones sin ayudas

O 14 de novembro de 2014 produciuse a súa fusión con NCG Banco. Nunha fin de semana realizouse a fusión tecnolóxica e o cambio de marca nas oficinas de Banco Etcheverría.Abanca y Etcheverría culminan su fusión en el décimo banco español por activos, que ascienden a 56 921 millones

 Historia 
Foi fundado polo vasco-francés Juan Etcheverry, de nacionalidade francesa, quen se estabeleceu en Betanzos. Alí fundou o banco en 1717 e unha fábrica de curtidos de pel, que chegou a ser unha das máis importantes de Galicia.

Os seus herdeiros continuaron o negocio bancario, que sempre estivo en mans da familia a través de xeracións (o primitivo apelido Etcheverry transformouse en Etcheverría para darlle a ortografía castelá).

En 1964 transformouse en sociedade anónima. Todos os accionistas eran membros da familia Etcheverría, até que en 2002 Caixa Galicia e Banco Etcheverría chegaron a un acordo polo que a caixa adquiriu o 37,12 % do banco por 13,25 millóns de euros.Caixa Galicia adquiere el 37% del Banco Etcheverría por 13,25 millones

En abril de 2013 o banco venezolano Banesco adquiriu o 44,73 % de Banco Etcheverría a NCG Banco, herdeiro dos activos financeiros de Caixa Galicia, así como parte da participación da familia Etcheverría. Desta maneira, o 69,74 % do capital social de Banco Etcheverría pasou a ser propiedade da entidade venezolana. Ademais, o presidente de Banesco, Juan Carlos Escotet, foi nomeado vicepresidente do consello de administración de Banco Etcheverría.

Daquela, o banco dispoñía de 26 oficinas (24 en Galicia, unha en Madrid e outra en Valladolid).El Etcheverría lanzan un plan de expansión con 70 oficinas más En xuño de 2013 anunciouse a compra por parte de Banco Etcheverría a NCG Banco dun paquete de 66 oficinas da súa rede de fóra de Galicia por 75,4 millóns de euros.Banco Etcheverría compra a NCG 66 oficinas de fuera de Galicia por 75,4 millones

O 18 de decembro de 2013 anuncouse que Banco Etcheverría, filial de Banesco, era o vencedor da poxa de NCG Banco na primeira fase da mesma, tras unha oferta de 1 003 millóns de euros, sen axudas públicas excepto unhas garantías adicionais de 275 millóns. Deste xeito, comprou o 88,33 % do capital de NCG Banco que estaba en poder do Fondo de Reestruturación Ordenada Bancaria (FROB) e o Fondo de Garantía de Depósitos (FGD).Restoy dice que vender NCG supone una "pérdida apreciable"

O 25 de xuño de 2014 culminose a adquisición e aprobouse a designación do presidente de Banco Etcheverría, Javier Etcheverría, como presidente de NCG Banco.El FROB consuma su salida de NCG Banco y Banesco culmina su adquisición

O 6 de outubro de 2014, as Xuntas Xerais de Accionistas de NCG Banco e Banco Etcheverría apoiaron a fusión por absorción de Banco Etcheverría por NCG Banco.Abanca y Banco Etcheverría culminan su fusión entre protestas de los preferentistas O 14 de novembro de 2014 produciuse a fusión con NCG Banco. Nunha fin de semana realizouse a fusión tecnolóxica e o cambio de marca nas oficinas de Banco Etcheverría.

A entidade resultante ten a sede social en Betanzos (A Coruña).

 Accionariado 
A 31 de decembro de 2013 Banesco controlaba o 82,42 % de Banco Etcheverría, mentres que a familia fundadora mantiña a parte restante.Banesco controla ya 82,42 % del Banco Etcheverría, y solo quedan en su accionariado tres miembros de la familia fundadora

 Rede de oficinas 
O banco estaba especializado na banca persoal, con tratamento aos clientes de forma individualizada.

En decembro de 2013 contaba con 117 oficinas en España.Banesco promete empleo y crédito en su puja por Novagalicia

En marzo de 2014, abriu a súa primeira oficina en México dentro da primeira fase do proxecto de expansión en Hispanoamérica, que comezara coa apertura de oficinas de representación en Caracas, México e Panamá.El Banco Etcheverría abre su primera oficina en México

 Consello de Administración 
O consello de administración de Banco Etcheverría estaba en 2014 composto polos seguintes membros:

 Cargo Nome Presidente Francisco Javier Etcheverría de la Muela Vicepresidente Juan Carlos Escotet Rodríguez Vogal Raúl Baltar Estévez Vogal Francisco Botas Ratera Vogal Miguel Ángel Capriles López Vogal Salvador Cores González Vogal Domingo Etcheverría de la Muela Vogal Juan Mª Hernández Andrés Vogal Pedro Raúl López Jácome Vogal Carina Szpilka Lázaro

 Notas 

 Véxase tamén 
 Outros artigos 
 Abanca
 Banesco
 NCG Banco
 Ligazóns externas 
 www.bancoetcheverria.es

Etcheverría
Categoría:Abanca
Categoría:Bancos extintos de España